Pipedijos logotipas
**Pipedija** – lietuviška satyros interneto svetainė (portalas), internetinė pseudoenciklopedija, Vikipedijos parodija, išgalvota, "nelabai" patikima, "amžina protestuotoja enciklopedija", už kurios slepiasi realūs asmenys. Anot vieno iš tinklalapio kūrėjų žurnalisto Ričardo Savukyno, Pipedijoje siekiama „pateikti alternatyvią informaciją, požiūrį, gandus, perskiestus humoru". Pipedija rašoma šnekamąja kalba. Joje yra ir keiksmažodžių, abejotinų pareiškimų, tyčiojamasi iš žymių asmenų (pvz. tokių kaip Nijolė Pareigytė). Rašoma apie politiką, ekonomiką, informacines technologijas (pvz. virusus). Su Pipedija anksčiau buvo siejamas žurnalistas Andrius Užkalnis, tačiau jis interviu paneigė esąs interneto portalo „Pipedija" įkūrėjas. Pipedijos pagrindu yra startavęs ir naujienų agentūros "Pipedija Net News" (PNN) projektas, pateikiantis naujienas iš internetinių šaltinių bei užsienio portalų.

Kaip ir Vikipedija, Pipedija yra aptarnaujama MediaWiki programinės įrangos.

Istorija
--------

2009-ųjų metų pavasarį Pipedija buvo įkurta.

2010 metų spalio mėn. svetainėje buvo 3765 straipsniai ir 363 registruoti naudotojai. Svetainė buvo nominuota tarp 5 geriausiųjų Lietuvos metų interneto apdovanojimų kategorijoje „Geriausios nuotaikos projektas internete", taip pat ir „Pravdos" žurnalo 2009 nominantė.

2013 metų balandžio mėn. svetainės straipsnių skaičius viršijo 6000.

2014 metais vasarą buvo apie 6800 straipsnių.

Autoriai
--------

Tarp Pipedijos kūrėjų yra ir lietuviškosios Vikipedijos autorių (Arz, Dirgela, JonasS, Midom, Tractor).[reikalingas šaltinis]

Aktyviausi kūrėjai - Arabas, Digas, Egas, Fandorina, Karvespienas, Skirtum. 

Administratoriai (18) - Arz, Aš, Dirgela, Donatas, Ejik, ‎Fandorina, JonasS, Karvespienas, ‎Literatka, Lookman, Lookmanas, ‎Midom, ‎Nunslaughteris, PostFactum, Tararaika, Vyr.redaktorius, Vytas, ‎XboZon.

Biurokratai (6) - Arz, Donatas, Ejik, ‎Midom, Tararaika, Šiknionis.

Šaltiniai
---------

1. ↑  A. Užkalnis: „Žmogus nori arba apsnūdimo, arba stimuliavimo" ("Sociali sociologija", Sociologai.lt)
2. ↑  Kino kelias virtualioje erdvėje arba Žmogus-voras iš mobiliojo telefono Archyvuota kopija 2016-03-04 iš Wayback Machine projekto. (Arnoldas Lukošius, IT, lrytas.lt, 2012-05-10)
3. ↑  Aleksandra Strelcova. paskutinė maršruto stotelė (Literatūra ir menas)
4. ↑  Ričardas Savukynas: Alus – ne alus, mėsa – ne mėsa, maistas – ne maistas Archyvuota kopija 2013-12-13 iš Wayback Machine projekto. (Ričardas Savukynas, Lietuvos rytas, 2010-01-27)
5. ↑  R. Sadauskas-Kvietkevičius. Virtualus bendravimas yra vertingesnis už gyvą (Romas Sadauskas-Kvietkevičius, Delfi, "Druskininkų naujienos", 2012 m. balandžio 20 d.)
6. ↑  Internete žodžio laisvė nevaržoma Archyvuota kopija 2013-06-17 iš Wayback Machine projekto.
7. ↑  Išsityčiota ir iš Nijolės Pareigytės (Balsas.lt, 2010.02.25)
8. ↑  Nesineškime virusų namo Archyvuota kopija 2012-02-27 iš Wayback Machine projekto. (Gintaras Gimžauskas, Pinigų karta, 2012-02-26)
9. ↑  Andrius Užkalnis grįžta namo Archyvuota kopija 2011-08-05 iš Wayback Machine projekto. (Daiva KAIKARYTĖ, Lietuvos rytas, 2011-04-06)
10. ↑  Naujienų agentūra "Pipedija Net News" Archyvuota kopija 2014-08-12 iš Wayback Machine projekto. (PNN)
11. ↑  Interneto apdovanojimuose – politika ir humoras (Vilniaus diena, 2010-03-16, DMN inf.)
12. ↑  mediafire.com
13. ↑  Pipedijos statistika

Nuorodos
--------

* Oficiali Pipedijos svetainė